वास्तव में भ्रष्टाचार समाज में व्याप्त वो बुराई है, जिसके कारण समाज का ना केवल नैतिक पतन हो रहा है, बल्कि इससे समाज की आर्थिक स्थिरता पर भी प्रहार हो रहा हैं. भ्रष्टाचार में ना केवल बड़े-बड़े राजनीतिज्ञ शामिल होते हैं, बल्कि छोटे स्तर पर भी कई लोगों को इसमें लिप्त देखा जा सकता हैं, जिसमें पुलिस, शैक्षिक क्षेत्र और यहाँ तक कि हॉस्पिटल और स्वास्थ सम्बन्धित मामलो से जुड़े लोगों को भी देखा जा सकता है. भ्रष्टाचार से किसी भी लोकतांत्रिक देश का आर्थिक, सामाजिक और नैतिक पतन होता है, ये सरकार में भी अस्थिरता बनाने का काम करता हैं. भ्रष्टाचार से लोकतंत्र में चुनाव प्रक्रिया तक बाधित हो सकती है. देश की सुरक्षा और आर्थिक समस्याएं भी इससे जुड़ी रहती हैं. दुनिया के सबसे भ्रष्ट देशों में जिन देशों का नाम आता हैं वो हैती, ईराक, नार्थ कोरिया, वेनेजुएला, सोमालिया और अफगानिस्तान हैं.